Broen til kvalificeret ordblindeundervisning

”KURSUSMODUL BIFROST”

*Kære læsekonsulent, læsevejleder, lærer til ordblinde og andre interesserede.*

Kompetencecenter For Ordblinde introducerer et kompetencegivende kursus til at fremme kvaliteten i den daglige undervisning af ordblinde.

Deltagelse på kurset vil give større indsigt i arbejdet omkring ordblindhed, styrke brugen af IT-baseret undervisning i dagligdagen, så den støtter og inkluderer eleven bedst muligt, samt præsentere muligheder for fremadrettede strategier.

Selve kurset vil veksle mellem teori, erfaring fra praksis samt øvelser, hvor kursisterne selv får mulighed for at deltage, og flytter dermed erfaringsfeltet fra det teoretiske til en praktisk forståelse.

Bifrost, undervisning med større inklusion

KFO har designet et kursus, der vil øge underviserens muligheder for at lokalisere den daglige problematik. Ordblindhed berører ikke kun den enkelte elev. Det berører alle parter, der er involveret hele vejen rundt. KFO ønsker at skabe et 360° perspektiv, hvor forståelse af et fælles aktivt engagement er medvirkende til at nedbryde læringsbarrierer og øge motivationen for både elev og underviser og dermed lette undervisningen i dagligdagen og skabe øget inklusion. KFO mener, at det er vigtigt at skabe en så let og uhindret tilgang til eleven i dagligdagen, at eleven undgår at udvikle en negativ selvopfattelse, og vigtigt er det også, at der ikke udvikles en problematisk forståelse af eleven i nærmiljøet.

**PROGRAM**

1. **Signalement af eleven**
* Elevens selvopfattelse
* Eleven i undervisningen - om læringsbarrierer, arbejdshukommelse og motivation
1. **Kompenserende IT**
* En gennemgang af funktioner og opsætninger i Cd-ord
* Hands on - herunder personlige indstillinger
* iPads og smartphones som supplement i undervisningen
* IT didaktiske overvejelser

**(frokost)**

1. **Strategier i undervisningen**
* At skabe struktur og overblik for eleven
* Tilrettelæggelse af opgaver
* Prøveklar - gennemgang af særlige regler
* E17 og materialebasen
1. **Opsamling og afrunding**

**Praktiske oplysninger:**

1. Underviser er lærer fra ordblindeefterskolen.
2. Kursusdagen starter kl. 09.00 og slutter kl. 15.00. Der er indlagt morgenkaffe, frokost og eftermiddagsforfriskning.
3. Kursusdeltagerne skal selv medbringe PC. Vi har programmerne CD-ord og dictus. iPads og smartphones kan evt. medbringes.
4. **Kursus på Vrigsted Efterskole lørdag d. 14. september 2013 kl. 09.00-15.00.**
5. Tilmelding på bent@kfordblinde.dk (der er plads til max. 10 deltagere – først til mølle).
6. Pris for kurset er 2.000 kr. pr. deltager som indbetales på:

 **Nordea 1944 - 8979 807 377** otte dage før kursusstart.

Med venlig hilsen

Tidligere forstander gennem 24 år på Gylling Efterskole (ordblindeefterskole)

Bent Jacobsen

KFOrdblinde

Søvejen 65, Stilling

8660 Skanderborg

[www.kfordblinde.dk](http://www.kfordblinde.dk)

2124.1644

CVR-nr.: 35098534